作者：刘克庄
词牌/韵律：沁园春

paragraphs: 莫信人言，虺不如熊，瓦不如璋。
为孟坚补史，班昭才学，中郎传业，蔡琰词章。
尽洗铅华，亦无璎珞，犹带栴檀国里香。
笑贫女，尚寒机轧轧，催嫁衣忙。
好逑不数潘杨。
占梦者曾言大秤量。
待银河浪静，金针穿了，蓝桥路近，玉杵携将。
倩似凝之，媲如道韫，帘卷燕飞王谢堂。
恁时节，看孙皆朱紫，翁未皤苍。